Ehitame omaniku enda materjalist või abistame sobiva materjali hankimisel. Hooneid on võimalik valmistada tellija asukohas otse vundamendile või meie juures, mille korral organiseerime transpordi ja paigaldamise objektile.
#000000
Palkhoonete ehitamisel kasutame erineva ristlõikega palke – ümarpalk, ühelt küljelt või mõlemalt küljelt käsitsi tahutud.
#000001
Kuna on olemas palju erinevaid tappe, siis teeme need vastavalt tellija soovile. Eelnevatel ehitustel oleme näiteks kasutanud tuuletapiga ristnurka ja tuuletapiga puhasnurka.
#000002
Sarikad valmistame kas ümar – või kantpalgist ning katusematerjali organiseerime vastavalt tellija soovile (ei tee rookatust).
#000003
Uksi ja aknaid me ise ei valmista, aga abistame nende organiseerimisel ja paneme vajadusel ka ette.
#000004
Tellija soovil ehitame ka püstpalkmaju.
#000005
Materjalidena kasutame ainult looduslikku palki, mida ei ole töödeldud. Kvaliteetse kuuse – ja männipalgi varume talvel, kuna selle vastupidavus on siis suurem ja mädanaemise oht väiksem. Kevadel koorime palgid käsitsi, mis tagab palkide loodusliku värvi, kuju ja säilitab rohkem puitu.
#000006
Tihe vara on oluline saamaks soojapidavat maja. Kuna parima tuule – ja soojuspidavuse tagab kinnine vara tüüp, siis kasutame seda oma ehitustel. Täitematerjaliks kasutame turbasammalt, kuna see seob niiskust ja vajadusel annab seda ka välja. Samuti hoiab sammal endast eemal mädanikseened ning see on ajalooliselt järgi proovitud keskkonna sõbralik materjal.
#000007
Renoveeritavate hoonete jooksva meetri hind algab 35 EUR-ist, olenevalt hoone seisukorrast ja mädanenud palgi arvukusest.
#000011